POUŽITIE V ZÁHRADÁCH A PREDZÁHRADKÁCH JE POVOLENÉ

Prípravok na ochranu rastlín pre neprofesionálnych užívateľov

**THIOVIT®Jet**

Postrekový fungicíd vo forme vodou dispergovateľných granúl (WG), určený na ochranu viniča, zeleniny a okrasných rastlín proti múčnatke a proti erinóze a akarinóze vo viniči.

**ÚČINNÁ LÁTKA**

|  |  |  |
| --- | --- | --- |
| **síra** |  **800 g/kg** | (80 % hm) |

**Látky nebezpečné pre zdravie, ktoré prispievajú ku klasifikácii prípravku:** neobsahuje

**OZNAČENIE PRÍPRAVKU**

nepožaduje sa

|  |  |
| --- | --- |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné prostredie.** |

Obsahuje síru, môže vyvolávať alergické reakcie.

|  |  |
| --- | --- |
| P102 | Uchovávajte mimo dosahu detí. |
| P270 | Pri používaní výrobku nejedzte, nepite ani nefajčite. |

**Z4 Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.**

**Vt5 Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.**

**Vo4 Riziko vyplývajúce z použitia prípravku pri dodržaní predpísanej dávky alebo koncentrácie je pre ryby a ostatné vodné organizmy prijateľné.**

**V3 Riziko prípravku je prijateľné pre dážďovky a iné pôdne makroorganizmy.**

**Vč3 Prípravok pre včely s prijateľným rizikom pri dodržaní predpísanej dávky alebo koncentrácie.**

 **Prípravok je škodlivý pre populácie *Trichogramma cacoeciae*.**

**SP1 Neznečisťujte vodu prípravkom alebo jeho obalom. (Nečistite aplikačné zariadenia v blízkosti povrchových vôd./ Zabráňte kontaminácii prostredníctvom odtokových kanálov z poľnohospodárskych dvorov a vozoviek).**

**ZÁKAZ POUŽÍVANIA PRÍPRAVKU V 1. OCHRANNOM PÁSME ZDROJOV PITNÝCH VÔD.**

**ULOŽTE MIMO DOSAH ZVIERAT A KRMÍV PRE ZVIERATÁ!**

**DBAJTE O TO, ABY SA ZVYŠKY PRÍPRAVKU A JEHO OBALY V ŽIADNOM PRÍPADE NEDOSTALI DO TEČÚCICH A STOJATÝCH VÔD VO VOĽNEJ PRÍRODE!**

**NEPOUŽÍVAJTE V BLÍZKOSTI STUDNÍ, STUDNIČIEK A PRAMEŇOV VYUŽÍVANÝCH PRE INDIVIDUÁLNE ZÁSOBOVANIE ALEBO OBČASNÉ VYUŽITIE NA PITNÉ ÚČELY. DODRŽIAVAJTE VZDIALENOSŤ MINIMÁLNE 10 m.**

|  |  |
| --- | --- |
| **Výrobca:** | SYNGENTA AGRO S.A, Boìlt Postale 2, St. Pierre-La-Garenne, F-27600 Gaillon, Francúzska republika |
|  |
| **Držiteľ autorizácie:**  | FLORASERVIS spol. s r.o., Široká 10487/30, 831 07 BratislavaSlovenská republika |
|  |  |
| **Číslo autorizácie ÚKSÚP:** | **96-MB-0132** |
|  |  |
| **Dátum výroby:** | uvedené na obale |
| **Číslo výrobnej šarže**: | uvedené na obale |
| **Balenie:** | 60g (PAP/Al/PE) potlačené vrecko kompozit C5×60g (PAP/Al/PE) potlačená papierová škatuľa a vrecko kompozit C500 ml HDPE fľaša s rozprašovačom2 g PE vrecko |
|  |  |

**THIOVIT** je obchodná známka spoločnosti Syngenta Group Company

**PÔSOBENIE PRÍPRAVKU**

THIOVIT JET je kontaktný prípravok na báze síry. Na hubové patogény pôsobí tak, že zasahuje do viacerých bunkových procesov a deštrukčne pôsobí na tuky v bunkovej plazme. Čím sú menšie čiastočky síry, tým je vyššia účinnosť. Vyznačuje sa preventívnym účinkom, rýchlym nástupom účinnosti a reziduálnym pôsobením proti hubovým patogénom zo skupiny múčnatiek. Má vedľajší akaricídny účinok - proti roztočcom a roztočom spôsobujúcim erinózu a akarinózu vo viniči.

Nová formulácia minimalizuje riziko poškodenia ošetrovaných plodín v dôsledku fytotoxicity, a to aj pri vysokých denných teplotách a silnom slnečnom svite.

**NÁVOD NA POUŽITIE**

|  |  |  |  |  |
| --- | --- | --- | --- | --- |
| **Plodina** | **Účel použitia** | **Dávka na** **10 litrov vody/100 m2** | **Ochranná doba** | **Poznámka** |
| **jabloň** | múčnatka jabloňová | 60 g | 3 dni | - |
| **jahoda** | múčnatka jahôd | 30-40g | 14 dní | - |
| **vinič** | akarinóza, erinóza | 150-200g | 35 dní | - |
| **vinič**  | múčnatka viniča | 60 g | 35 dní | stolové hrozno;pred kvitnutím |
| 40 g | 35 dní | stolové hrozno;po odkvitnutí |
| **vinič** | múčnatka viniča | 60 g | 45 dní | na víno;pred kvitnutím  |
| 40 g | 45 dní | na víno;po odkvitnutí |
| **mrkva, petržlen** | múčnatka mrkvová | 30 g | 45 dní | - |
| **tekvicová zelenina** | múčnatka uhorková | 50 g | 3 dni | - |
| **uhorka** | múčnatka uhorková | 30 g | 3 dni | - |
| **okrasné rastliny** | múčnatka | 30-50 g | 3 dni | - |

**POKYNY PRE APLIKÁCIU**

Maximálny počet aplikácii za sezónu: 3x.

|  |  |
| --- | --- |
| **Jabloň:** | ošetrujte v štádiu myšieho uška a po odkvete. Ošetrenie je možné opakovať v 5-10 dňových intervaloch. |
| **Jahoda:** | po zistení príznakov |
| **Vinič:** | ošetrenie proti múčnatke je optimálne pri dosiahnutí dĺžky výhonov 20 cm a ďalej v intervaloch 5-10 dní. |
| **Mrkva, petržlen, tekvicová zelenina, uhorka:** | po zistení príznakov. |
| **Okrasné rastliny:** | po zistení príznakov. |

**INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH ALEBO NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY**

Prípravkom neošetrujte rastliny za horúceho a slnečného počasia. Pozor na odrody citlivé na síru!

**OPATRENIA PROTI VZNIKU REZISTENCIE**

Síra patrí medzi fungicídne účinné látky s viacpolohovou kontaktnou účinnosťou (FRAC kód M 02), ktoré všeobecne nevyvolávajú rezistenciu.

**VPLYV NA ÚRODU**

Ak je prípravok THIOVIT JET aplikovaný v súlade s platnou etiketou nemá negatívny vplyv na kvalitu ani kvantitu úrody.

**VPLYV NA NÁSLEDNÉ, NÁHRADNÉ A SUSEDIACE PLODINY**

Ak je prípravok THIOVIT JET aplikovaný v súlade s platnou etiketou nemá negatívny vplyv na následné, náhradné ani susediace plodiny. Zabráňte zasiahnutiu susediacich plodín.

**VPLYV NA UŽITOČNÉ A INÉ NECIELOVÉ ORGANIZMY**

Prípravok je škodlivý pre populácie *Trichogramma cacoeciae*.

**PRÍPRAVA POSTREKOVEJ KVAPALINY**

Odvážené množstvo prípravku rozmiešajte v pomocnej nádobe v menšom množstve vody na riedku homogénnu kašu, vlejte za stáleho miešania do nádrže postrekovača naplnenej do polovice vodou a doplňte na požadovaný objem. Pripravte len také množstvo postrekovej kvapaliny, ktoré spotrebujete. Prázdny obal z tohto prípravku zneškodnite ako nebezpečný odpad.

Zákaz opätovného použitia obalu alebo jeho použitia na iné účely!

**ČISTENIE APLIKAČNÉHO ZARIADENIA**

Po skončení aplikácie prípravku je potrebné vyprázdniť nádrž postrekovacieho zariadenia a celé zariadenie vypláchnuť čistou vodou. Zvyšky aplikačnej kvapaliny je zakázané vylievať v blízkosti vodných zdrojov, podzemných vôd a recipientov povrchových vôd.

Použité náradie, nástroje, zariadenia a ochranné pomôcky asanujte 3% roztokom uhličitanu sodného (sódy) a opláchnite vodou.

**BEZPEČNOSTNÉ OPATRENIA**

Pri práci s prípravkom používajte ochranný pracovný oblek, ochranný štít na tvár, resp. ochranné okuliare, respirátor proti prachu, zásteru, gumené rukavice a gumené topánky, prípadne iné komerčne dostupné schválené ekvivalenty uvedenej typovej ochrany. Pri práci v uzatvorených priestoroch používajte okrem uvedených ochranných prostriedkov respirátor RU-20 s vložkovým filtrom A1.

Postrek sa smie vykonávať len za bezvetria alebo mierneho vánku a to v smere po vetre od pracujúcich smerom do neošetrenej plochy. Postrek nesmie zasiahnuť susedné kultúry!

Pri práci a po nej až do vyzlečenia ochranného odevu a dôkladného umytia celého tela mydlom a teplou vodou nie je dovolené jesť, piť ani fajčiť!

**Dôležité upozornenie:** pri protipožiarnom zásahu použite izolačné dýchacie prístroje, lebo pri horení môže dochádzať ku vzniku toxických splodín.

**PRVÁ POMOC**

**Všeobecne:** Majte pri sebe obal prípravku, jeho etiketu alebo bezpečnostnú kartu pri volaní na núdzové číslo Syngenty, do Národného toxikologického informačného centra v Bratislave alebo lekára, alebo ak idete na ošetrenie.

**Po vdýchnutí:** Vyveďte postihnutého na čerstvý vzduch. Ak je dýchanie nepravidelné alebo došlo k jeho zástave, poskytnite umelé dýchanie. Udržiavajte pacienta v teple a v pokoji . Okamžite kontaktujte lekára alebo Národné toxikologické informačné centrum.

**Po zasiahnutí pokožky:** Okamžite vyzlečte kontaminovaný odev. Okamžite omyte veľkým množstvom vody. Ak podráždenie pretrváva, kontaktujte lekára. Kontaminovaný odev pred ďalším použitím operte.

**Po zasiahnutí očí:** Okamžite oplachujte s veľkým množstvom vody, taktiež pod očnými viečkami, aspoň po dobu 15 minút. Odstráňte kontaktné šošovky. Okamžitá lekárska starostlivosť je nevyhnutná.

**Po požití:** Ihneď vyhľadajte lekárske ošetrenie a ak je to možné, oboznámte lekára s etiketou alebo bezpečnostnou kartou prípravku. Nevyvolávajte zvracanie!

**Informácie pre lekára:** Špecifická protilátka nie je známa. Používajte symptomatickú terapiu.

V prípade potreby liečbu môže lekár konzultovať s Národným toxikologickým informačným centrom Bratislava, tel.: 02/54 77 41 66.

**V prípade nebezpečia volajte:**

SGS Slovenská republika: +421 905 585 938

Syngenta Alarm Centre, Huddersfield, U.K., tel.: +44 1484 538 444, fax: +44 1484554093.

**SKLADOVANIE**

Prípravok skladujte v uzatvorených originálnych obaloch v uzamknutých, suchých, hygienicky čistých a vetrateľných skladoch pri teplotách od +5°C až do +30°C oddelene od požívatín, krmív, hnojív, dezinfekčných prostriedkov a obalov od týchto látok.

Chráňte pred mrazom a priamym slnečným svitom. Doba skladovateľnosti v originálnych neporušených obaloch je 2 roky od dátumu výroby.

**ZNEŠKODNENIE OBALOV A ZVYŠKOV**

Nepoužité zvyšky prípravku v pôvodnom obale a prázdne obaly (3× vypláchnuté vodou) zneškodnite ako nebezpečný odpad uložením do vyhradených kontajnerov určených na tento účel obecným, alebo mestským úradom. Obaly od prípravku sa nesmú znovu používať na akékoľvek iné účely!

Vrchný obal (škatuľku) odovzdajte do separovaného zberu. Oplachové vody použite na prípravu postrekovej kvapaliny. Zvyšky postrekovej kvapaliny po zriedení vystriekajte na ošetrenom pozemku, nesmú však zasiahnuť zdroje podzemných ani recipienty povrchových vôd.

**PRÁVNE NORMY**

Pred použitím prípravku pozorne si prečítajte návod na použitie. Užívateľ nesie plnú zodpovednosť za poškodenie, ktoré spôsobí nesprávnym používaním prípravku.